《颂古十首》
宋代·释行巩

百尺竿头五两垂，穷沙绝漠任风吹。
可怜无限沧浪客，犹把南针定所归。

作者简介：释行巩（一二二○～一二八○），号石林，俗姓叶，婺州永康（今属浙江）人。少从净名院剃度，初住安吉上方，历住思溪法宝、隆兴黄龙、吴郡承天，晚主杭州净慈。元世祖至元十七年卒，年六十一。为天目文礼禅师法嗣。事见《净慈寺志》卷一二《石林禅师巩公塔铭》。今录诗十四首。